2025/26-yilgi UEFA Chempionlar ligasi

**2025/26-yilgi UEFA Chempionlar ligasi** — UEFA tomonidan tashkil etiladigan, qitʼaning eng nufuzli klublararo musobaqasining 71-mavsumi hisoblanadi. Musobaqa, 1955-yildan beri oʻtkazilib kelinayotgan Yevropa kubogi 1992-yilda UEFA Chempionlar ligasi deb qayta nomlangandan keyin 34-marta oʻtkazilmoqda. Amaldagi chempion — oʻtgan mavsum ilk bor gʻoliblikni qoʻlga kiritgan Paris Saint-Germain klubidir. 

Final uchrashuvi 2026-yil 30-may kuni Vengriyaning Budapesht shahridagi Puskás Aréna stadionida boʻlib oʻtadi. Bu Puskás Arénaning ilk bor Chempionlar ligasi finaliga mezbonlik qilishi boʻladi. Avvalroq mazkur stadion 2020-yilgi UEFA Superkubogi, UEFA Yevro-2020 musobaqasining bir necha uchrashuvlari va 2023-yilgi UEFA Yevropa ligasi finaliga mezbonlik qilgan edi. 2025/26-yilgi UEFA Chempionlar ligasi gʻolibi avtomatik ravishda 2026/27-yilgi Chempionlar ligasi guruh bosqichiga yoʻl oladi, 2026-yilgi Qitʼalararo kubogi finalida ishtirok etadi, 2029-yilgi klublar oʻrtasidagi Jahon chempionati guruh bosqichida qatnashadi va 2026-yilgi UEFA Superkubogida 2025/26-yilgi UEFA Yevropa ligasi gʻolibiga qarshi oʻynash huquqini qoʻlga kiritadi. Mazkur mavsum Chempionlar ligasi tarixida ilk bor bitta davlatdan oltita klub ishtirok etmoqda. Angliya UEFA koeffitsiyent reytingi orqali qoʻshimcha yoʻllanmani qoʻlga kiritdi, shuningdek, Tottenham Hotspur oʻtgan mavsum Yevropa ligasi gʻolibi sifatida ishtirok etish huquqini qoʻlga kiritdi. 

## Assotsiatsiyalar boʻyicha jamoalar taqsimoti
Jami 82 ta jamoa UEFAga aʼzo 55 ta assotsiatsiyaning 53 tasidan 2025/26-yilgi UEFA Chempionlar ligasida ishtirok etishi belgilangan. Istisnolar — ichki chempionati boʻlmagan Lixtenshteyn va hozirda musobaqalardan chetlatilgan Rossiyadir. UEFA assotsiatsiyalari koeffitsiyenti asosidagi reyting har bir assotsiatsiyadan nechta jamoa ishtirok etishini belgilash uchun qoʻllaniladi:

* 1–5-oʻrinlardagi assotsiatsiyalarning har biridan toʻrttadan jamoa.
* 6-oʻrindagi assotsiatsiyadan uchta jamoa.
* 7–15-oʻrinlardagi assotsiatsiyalarning har biridan ikkitadan jamoa.
* 16–55-oʻrinlardagi assotsiatsiyalarning har biridan bittadan jamoa (Lixtenshteyn va Rossiyadan tashqari).
* 2024/25-yilgi UEFA Chempionlar ligasi va 2024/25-yilgi UEFA Yevropa ligasi gʻoliblari oʻz milliy chempionatlaridagi oʻrni orqali 2025/26-yilgi UEFA Chempionlar ligasi yoʻllanmasini qoʻlga kirita olmagan taqdirda, ular uchun qoʻshimcha ishtirok etish huquqi beriladi.
* 2024/25-yilgi mavsum yakunida UEFA koeffitsiyentlari reytingida eng yuqori natijani qayd etgan ikki assotsiatsiyaning har biriga liga bosqichida bitta Yevropa natijalari asosidagi qoʻshimcha oʻrin ajratiladi. Biroq UEFA Chempionlar ligasi va UEFA Yevropa ligasi gʻoliblari bu oʻrinlardan foydalana olmaydi, chunki ular uchun alohida ishtirok etish kafolatlari mavjud.

### Assotsiatsiyalar reytingi
2025/26-yilgi UEFA Chempionlar ligasi uchun assotsiatsiyalar uchun oʻrinlar 2024-yilgi UEFA assotsiatsiyalari koeffitsiyentiga koʻra taqsimlanadi. Ushbu koeffitsiyent 2019/20-yilgi mavsumdan 2023/24-yilgi mavsumlargacha boʻlgan Yevropa musobaqalaridagi natijalarni hisobga oladi. Jadvalda Rossiyaning UEFA musobaqalaridan amaldagi chetlatilishi ham inobatga olingan.

Assotsiatsiyalar koeffitsiyenti asosida taqsimlangan oʻrinlardan tashqari, ayrim assotsiatsiyalar quyida qayd etilganidek, qoʻshimcha oʻrinlarga ham ega:

* ***' – Yevropa natijalari asosidagi qoʻshimcha oʻrin; 2024/25-yilgi assotsiatsiyalar koeffitsiyenti reytingida eng yuqori ikki oʻrinni egallagan assotsiatsiyalarga beriladigan qoʻshimcha yoʻllanma.
* ***' – UEFA Chempionlar ligasi gʻoliblari uchun qoʻshimcha oʻrin.
* **** – UEFA Yevrop ligasi gʻoliblari uchun qoʻshimcha oʻrin.

### Taqsimot

Bu yerda keltirilgan maʼlumotlar Rossiyaning Yevropa futbolidagi amaldagi chetlatilishini aks ettiradi va shuning uchun standart ishtirokchilar roʻyxatiga quyidagi oʻzgartirishlar kiritilgan:

* 23- (Kipr) va 24-oʻrindagi assotsiatsiya (Vengriya) chempionlari birinchi saralash bosqichi oʻrniga toʻgʻridan-toʻgʻri ikkinchi saralash bosqichi (Chempionlar yoʻli)ga qoʻshiladi.

Chempionlar ligasining amaldagi gʻolibi (Paris Saint-Germain) oʻz milliy ligasidagi standart yoʻllanma orqali guruh bosqichiga yoʻllanma olgani sababli, standart ishtirokchilar roʻyxatiga quyidagi oʻzgartirishlar kiritilgan:

* ikkinchi saralash bosqichi yoki pley-off bosqichi (Chempionlar yoʻli)da qatnashishi kerak boʻlgan Olympiacos, eng yuqori klublar koeffitsiyentiga ega jamoa sifatida toʻgʻridan-toʻgʻri liga bosqichiga kiradi.
* birinchi saralash bosqichi (Chempionlar yoʻli)da qatnashishi kerak boʻlgan Slovan Bratislava va Qarabağ, eng yuqori klublar koeffitsiyentiga ega jamoalar sifatida ikkinchi saralash bosqichining Chempionlar yoʻliga kiradi.

### Jamoalar
Qavs ichidagi yozuvlar har bir jamoaning oʻz boshlangʻich bosqichidagi oʻrnini qanday qilib qoʻlga kiritganini koʻrsatadi:

* TH: Chempionlar ligasining amaldagi gʻolibi.
* EL: Yevropa ligasining amaldagi gʻolibi.
* 1st, 2nd, 3rd, 4th va h.k.: oʻtgan mavsumda ichki ligadagi oʻrni
* EPS: European Performance Spots – 2024/25-yilgi mavsum yakuniga koʻra, eng yaxshi ikkita assotsiatsiya uchun beriladigan biitadan qoʻshimcha oʻrin.

Yevropadagi natijalari asosidagi qoʻshimcha oʻrinlar egalari va amaldagi chempionlarni anglatuvchi yozuvlar (ichki ligalaridagi oʻrnidan keyin) kichik yozuvda beriladi.

Ikkinchi saralash bosqichi, uchinchi saralash bosqichi va saralashning pley-off bosqichi Chempionlar yoʻli (CH) va Liga yoʻli (LP)ga boʻlingan.

## Taqvim
Musobaqa taqvimi quyidagicha belgilangan. Bitta „eksklyuziv hafta“ boʻlib, unda payshanba kuni ham oʻyin oʻtkaziladi. Boshqa turlardagi barcha oʻyinlar seshanba va chorshanba kunlari oʻtkaziladi, faqat 8-tur (faqat chorshanba) va final bundan mustasno:

## Saralash bosqichlari

### Birinchi saralash bosqichi

### Ikkinchi saralash bosqichi

### Uchinchi saralash bosqichi

## Saralashning pley-off bosqichi

## Liga bosqichi




2025/26-yilgi UEFA Chempionlar ligasi liga bosqichi uchun qurʼa 2025-yil 28-avgustda Monakodagi Grimaldi Forumda oʻtkazildi. 36 ta jamoa UEFA klublar koeffitsiyenti boʻyicha toʻqqiz jamoadan iborat toʻrtta savatchaga boʻlingan, Chempionlar ligasi gʻoliblari esa avtomatik tarzda 1-guruhning eng yuqorisiga joylashtirilgan.

36 ta jamoa avval qoʻlda tortib olingan va keyin avtomatlashtirilgan dastur ularning sakkiz xil raqibini tasodifiy tanlagan, shuningdek qaysi oʻyinlar uyda, qaysilari safarda oʻtkazilishini ham aniqlagan. Har bir jamoa toʻrtta savatchaning har biridan ikki raqib bilan oʻynaydi: biri uyda, biri safarda. Jamoalar oʻz assotsiatsiyasidagi jamoa bilan oʻynamaydi va bir assotsiatsiyadan maksimal ikki jamoaga qarshi tushishi mumkin.

Bodø/Glimt, Qayrat, Pafos va Union Saint-Gilloise liga bosqichi/guruh bosqichida ilk bor ishtirok etdilar. Olmaotaning Qayrat Chempionlar ligasi asosiy bosqichiga yetib kelgan eng sharqiy jamoa boʻldi, va Sporting CP ga qurʼa davomidan qarshi tushgani sabab, UEFA musobaqalaridagi eng uzun safar rekordini yangiladi — Olmaotadan Lissabonga taxminan  yo‘l bosdi, bunga Portugaliya hukumati Rossiyaning Ukrainaga bosqini tufayli Rossiya havo hududidan oʻtib keluvchi reyslarni taqiqlagani sabab boʻldi. Bundan tashqari, Arktika doirasidagi Bodø shahrining Bodø/Glimt jamoasi Chempionlar ligasi tarixida ishtirok etgan eng shimoliy Yevropa jamoasi boʻldi. Bu 2007/08-yilgi mavsumdan beri Norvegiya jamoasi asosiy bosqichda ishtirok etgan birinchi mavsum hisoblanadi, shuningdek, bu 2005/06-yilgi mavsumdan beri guruh bosqichiga/yoki liga bosqichiga hech bir Ukraina jamoasi yo‘l olmagan birinchi mavsum boʻldi.

Liga bosqichida jami 16 ta milliy assotsiatsiya vakillari ishtirok etadi.

### Liga bosqichi turnir jadvali
Eng yuqori reytingga ega sakkiz jamoa toʻgʻridan-toʻgʻri nimchorak finalga yoʻllanma oladi. 9-dan 24-oʻrinlargacha boʻlgan jamoalar musobaqaning kvalifikatsion pley-off bahslarida oʻynaydi, bu yerda 9-dan 16-oʻrinlargacha boʻlgan jamoalar qurʼa vaqtida birinchi savatchadan joy oladi. 25-dan 36-oʻrinlargacha boʻlgan jamoalar barcha musobaqalardan chiqariladi; hatto 2025/26-yilgi UEFA Yevropa ligasida ham ishtirok eta olmaydi.

### Natijalar

## Pley-off bosqichi

Pley-off bosqichida jamoalar bir-biri bilan ikki martadan, uyda va safarda bahslar oʻtkazishadi, bundan faqat final mustasno. Liga bosqichi yakuniga koʻra eng yaxshi sakkizta jamoa nimchorak final bosqichidan kurashga qoʻshiladi.

### Toʻr

### Qoʻshimcha pley-off bosqichi

### Nimchorak final

### Chorak final

## Statistika
Statistik maʼlumotlar faqat asosiy musobaqaning statistik maʼlumotlaridan iborat.

### To‘purarlar

### Assistentlar

## Manbalar

## Havolalar
*